               EUROPOS KOMISIJA
            Briuselis, 2017 11 16
            COM(2017) 668 final
            2017/0301(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Pasaulio prekybos organizacijos ministrų konferencijoje, dėl valstybės rezervo maisto atsargoms užtikrinti, prekybą iškreipiančios vidaus paramos, įskaitant paramą medvilnei, eksporto apribojimų žemės ūkyje, žuvininkystės subsidijų, vidaus reglamentavimo paslaugų srityje ir MVĮ / prekybos prekėmis reglamentavimo priemonių skaidrumo

               AIŠKINAMASIS MEMORANDUMAS

               1.Pasiūlymo dalykas

               Šiame sprendimo pasiūlyme nustatoma pozicija, kurios Sąjungos vardu turi būti laikomasi Pasaulio prekybos organizacijos (PPO) 11-ojoje ministrų konferencijoje (toliau – 11-oji PPO ministrų konferencija), dėl galimo kelių sprendimų, susijusių su Dohos vystymosi darbotvarke, priėmimo. Pasiūlymas apima šiuos klausimus: valstybės rezervas maisto atsargoms užtikrinti, prekybą iškreipianti vidaus parama žemės ūkiui, įskaitant paramą medvilnei, eksporto apribojimai žemės ūkyje, žuvininkystės subsidijos, vidaus reglamentavimas paslaugų srityje ir MVĮ / prekybos prekėmis reglamentavimo priemonių skaidrumas.

               2.Pasiūlymo aplinkybės

               2.1.Pasaulio prekybos organizacijos steigimo sutartis (PPO steigimo sutartis)

               1995 m. sausio 1 d. įsigaliojo Pasaulio prekybos organizacijos steigimo sutartis (toliau – PPO steigimo sutartis). Europos Sąjunga
                  1
                ir visos 28 ES valstybės narės yra šios sutarties šalys.

               2.2.PPO ministrų konferencija

               Ministrų konferencija – tai bent kartą per dvejus metus susirenkantis aukščiausias PPO sprendimų priėmimo organas. Kitas Ministrų konferencijos susitikimas vyks Buenos Airėse, Argentinoje (2017 m. gruodžio 10–13 d.).

               2.3.Numatomi PPO ministrų konferencijos aktai

               11-oji PPO ministrų konferencija gali priimti teisinę galią turinčių sprendimų dėl: 1) valstybės rezervo maisto atsargoms užtikrinti; 2) prekybą iškreipiančios vidaus paramos, įskaitant paramą medvilnei; 3) eksporto apribojimų žemės ūkyje; 4) žuvininkystės subsidijų; 5) vidaus reglamentavimo paslaugų srityje ir 6) MVĮ / prekybos prekėmis reglamentavimo priemonių skaidrumo (toliau – numatomi aktai).

               3.Pozicija, kurios turi būti laikomasi Sąjungos vardu

               Šio pasiūlymo tikslas – 11-ojoje PPO ministrų konferencijoje Sąjungai sudaryti sąlygas prisijungti prie galimo konsensuso dėl teisinę galią turinčių sprendimų pirma išvardytais klausimais priėmimo.

               Kol kas neaišku, ar ir kokiu mastu PPO narėms pavyks pasiekti konsensusą, todėl Taryba turi iš anksto pagal SESV 218 straipsnio 9 dalį nustatyti ES poziciją 11-ojoje PPO ministrų konferencijoje
                  2
               .

               Šis pasiūlymas apima šiuos klausimus, dėl kurių gali būti priimti sprendimai:

               ·Valstybės rezervas maisto atsargoms užtikrinti. Per derybas siekiama susitarti dėl ilgalaikio sprendimo, leidžiančio pasiekti tikslus, nustatytus 2013 m. gruodžio 7 d. Balio ministrų sprendime dėl valstybės rezervo maisto atsargoms užtikrinti (WT/MIN(13)/38-WT/L/913) su vėlesniais paaiškinimais, pateiktais 2014 m. lapkričio 27 d. Generalinės tarybos sprendime (WT/L/939) ir 2015 m. gruodžio 19 d. Ministrų sprendime (WT/MIN(15)/44-WT/L/979). Toks sprendimas galėtų būti panašus į dabartinį Balio sprendimu numatytą laikiną sprendimą, tik su papildomomis sąlygomis arba be jų ir su išplėsta arba neišplėsta aprėptimi (įtraukiant laikotarpio po Balio susitikimo programas).

               ·Prekybą iškreipianti vidaus parama žemės ūkiui, įskaitant paramą medvilnei. Derybos dėl prekybą iškreipiančios vidaus paramos yra numatytos PPO sutarties dėl žemės ūkio 20 straipsnyje ir yra Dohos vystymosi darbotvarkės dalis, kaip nustatyta 2001 m. lapkričio 14 d. Dohos ministrų deklaracijoje (WT/MIN(01)/DEC/1). Kad procesui suteiktų postūmį, ES kartu su Brazilija, Kolumbija, Peru ir Urugvajumi pateikė pasiūlymą (JOB/AG/99) dėl prekybą iškreipiančios vidaus paramos (įskaitant prekybą iškreipiančią vidaus paramą medvilnei, taip pat dėl valstybės rezervo maisto atsargoms užtikrinti). ES turėtų paremti sprendimą, dėl kurio gali būti sutarta 11-ojoje PPO ministrų konferencijoje dėl prekybą iškreipiančios vidaus paramos, įskaitant paramą medvilnei.

               ·Eksporto apribojimai. Derybos dėl PPO sutarties dėl žemės ūkio 12 straipsnio 1 dalyje nustatytos eksportui taikomų draudimų ir apribojimų tvarkos stiprinimo yra numatytos tos sutarties 20 straipsnyje ir yra Dohos vystymosi darbotvarkės derybų dalis. Atsižvelgiant į šio klausimo svarbą žemės ūkio reformos procesui ir siekiant sąžiningos, į rinką orientuotos žemės ūkio prekybos sistemos, Sąjunga turėtų paremti sprendimą dėl eksporto apribojimų, jei dėl jo bus sutarta.

               ·Žuvininkystės subsidijos. Derybos dėl žuvininkystės subsidijų yra Dohos vystymosi darbotvarkės dalis, o tam tikrų žuvininkystės subsidijų panaikinimas yra numatytas kaip Jungtinių Tautų 14-ojo darnaus vystymosi tikslo 6-asis uždavinys, dėl kurio valstybių vadovai susitarė 2015 m. ES dėl šio klausimo pateikė pasiūlymą PPO (TN/RL/GEN/181/Rev.1). Šiuo metu vyksta derybos, ir Sąjunga turėtų paremti su šia sritimi susijusį sprendimą, jei dėl jo bus sutarta.

               ·Vidaus reglamentavimas. Derybos dėl vidaus reglamentavimo paslaugų srityje numatytos PPO bendrojo susitarimo dėl prekybos paslaugomis (GATS) VI straipsnio 4 dalyje. Per pastaruosius keletą mėnesių vidaus reglamentavimo srityje padaryta pažanga – parengta konsoliduota derybų pasiūlymo teksto redakcija, kurią remia maždaug 50 PPO narių (įskaitant ES). Siūloma vidaus reglamentavimo tvarka apima tik reikalavimus ir procedūras, susijusius su licencijavimu ir kvalifikacijomis, taip pat su techniniais standartais, ir būtų taikoma sektoriams, dėl kurių pagal GATS prisiimta įsipareigojimų dėl patekimo į rinką. Šiuo metu vyksta derybos, ir Sąjunga turėtų paremti su šia sritimi susijusį sprendimą, jei dėl jo bus sutarta.

               ·MVĮ / prekybos prekėmis reglamentavimo priemonių skaidrumas. Pagal Dohos vystymosi darbotvarkę numatytos derybos dėl patekimo į ne žemės ūkio produktų rinką, įskaitant netarifines kliūtis. 2017 m. Europos Sąjunga PPO pateikė su netarifinėmis kliūtimis prekybai susijusį Ministrų sprendimo dėl MVĮ komercinės veiklos lengvinimo ir prekybos prekėmis reglamentavimo priemonių skaidrumo (Ministerial Decision on Facilitating SME Trade: Transparency of Regulatory Measures for Trade in Goods, TN/MA/W/144/Rev.3) pasiūlymą, kurio tekstui taip pat pritarė Australija, Honkongas, Taivanas, Singapūras ir Japonija. ES pasiūlymu didinant skaidrumą (PPO perduodant galutinius tekstus ir sukuriant viešą registrą), taip pat skatinant gerąją reglamentavimo praktiką (rengiant viešas konsultacijas su suinteresuotaisiais subjektais dėl naujų priemonių, taikymo sritį apribojant tarifinėmis kliūtimis prekybai bei sanitarijos ir fitosanitarijos priemonėmis) būtų lengvinamas MVĮ dalyvavimas tarptautinėje prekyboje. Šiuo metu vyksta derybos, ir Sąjunga turėtų paremti su šia sritimi susijusį sprendimą, jei dėl jo bus sutarta.

               Kadangi šiuo metu vyksta derybos dėl visų potencialaus Buenos Airių dokumentų rinkinio elementų, Komisija tikisi, kad, kai padėtis dėl atitinkamų tekstų taps pakankamai aiški, Taryba priims sprendimą dėl ES pozicijos dėl derybų rezultatų (galbūt pačios Ministrų konferencijos metu).

               Ši iniciatyva visiškai atitinka esamas politikos nuostatas. Panašūs sprendimai buvo rengiami prieš ankstesnes PPO ministrų konferencijas, įskaitant 10-ąją PPO ministrų konferenciją, vykusią 2015 m.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje nustatyta, kad priimami sprendimai, kuriais nustatomos „pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               4.1.2.Taikymas aptariamuoju atveju

               PPO ministrų konferencija yra susitarimu – PPO steigimo sutartimi – įsteigtas organas, pagal IV straipsnio 1 dalį turintis įgaliojimus priimti sprendimus, įskaitant turinčius teisinę galią, dėl visų klausimų, patenkančių į bet kurios iš daugiašalių prekybos sutarčių taikymo sritį.

               Pirma minėti numatomi aktai – tai teisinę galią turintys aktai, nes jais gali būti daromas poveikis Sąjungos teisėms ir prievolėms.

               Numatomais aktais nepapildoma ir nekeičiama susitarimo institucinė struktūra.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu laikomasi tam tikros pozicijos, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kitas tikslas yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomų aktų tikslas ir turinys yra susiję su bendra prekybos politika, nes numatomi galimi sprendimai dėl Dohos vystymosi darbotvarkės klausimų priklauso jos taikymo sričiai.

               Todėl siūlomo sprendimo materialinis teisinis pagrindas yra SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.

               5.Numatomų aktų skelbimas

               Kadangi PPO ministrų konferencijos aktais bus papildyta PPO steigimo sutartis, tikslinga po priėmimo juos paskelbti Europos Sąjungos oficialiajame leidinyje.

               2017/0301 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Pasaulio prekybos organizacijos ministrų konferencijoje, dėl valstybės rezervo maisto atsargoms užtikrinti, prekybą iškreipiančios vidaus paramos, įskaitant paramą medvilnei, eksporto apribojimų žemės ūkyje, žuvininkystės subsidijų, vidaus reglamentavimo paslaugų srityje ir MVĮ / prekybos prekėmis reglamentavimo priemonių skaidrumo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)1994 m. gruodžio 22 d. Tarybos sprendimu 94/800/EB
                  3
                Sąjunga sudarė Pasaulio prekybos organizacijos steigimo sutartį (toliau – PPO steigimo sutartis), kuri įsigaliojo 1995 m. sausio 1 d.;

               (2)remiantis PPO steigimo sutarties IV straipsnio 1 dalimi ir IX straipsnio 1 dalimi, Pasaulio prekybos organizacijos (toliau – PPO) ministrų konferencijos sprendimai gali būti priimami konsensuso būdu;

               (3)savo 11-ajame susitikime, vyksiančiame 2017 m. gruodžio 10–13 d., PPO ministrų konferencija gali priimti sprendimus dėl valstybės rezervo maisto atsargoms užtikrinti, prekybą iškreipiančios vidaus paramos, įskaitant paramą medvilnei, eksporto apribojimų žemės ūkyje, žuvininkystės subsidijų, vidaus reglamentavimo paslaugų srityje ir mažųjų ir vidutinių įmonių (MVĮ) / prekybos prekėmis reglamentavimo priemonių skaidrumo;

               (4)tikslinga nustatyti poziciją, kurios Sąjungos vardu turi būti laikomasi PPO ministrų konferencijoje, tiek, kiek šie sprendimai gali turėti teisinės galios;

               (5)PPO narės 11-ąją PPO ministrų konferenciją laiko paskutine galimybe priimti ilgalaikį sprendimą dėl valstybės rezervo maisto atsargoms užtikrinti. Šis tikslas buvo nurodytas 2013 m. gruodžio 7 d. Balio ministrų konferencijos sprendime dėl valstybės rezervo maisto atsargoms užtikrinti (WT/MIN(13)/38-WT/L/913), o vėliau paaiškintas ir dar kartą patvirtintas paskesniais sprendimais. Sąjunga atitinkamai turėtų paremti ilgalaikį sprendimą dėl valstybės rezervo maisto atsargoms užtikrinti, jei dėl jo bus sutarta;

               (6)derybos dėl prekybą iškreipiančios vidaus paramos, įskaitant paramą medvilnei, yra numatytos PPO sutarties dėl žemės ūkio 20 straipsnyje ir yra Dohos vystymosi darbotvarkės dalis. Atitinkamai ES kartu su Brazilija, Kolumbija, Peru ir Urugvajumi 2017 m. pateikė pasiūlymą (JOB/AG/99) dėl prekybą iškreipiančios vidaus paramos (įskaitant prekybą iškreipiančią vidaus paramą medvilnei, taip pat dėl valstybės rezervo). Atsižvelgiant į klausimo svarbą ir į tai, kad Sąjunga buvo viena iš šio pasiūlymo autorių, Sąjunga turėtų paremti sprendimą dėl prekybą iškreipiančios vidaus paramos, įskaitant paramą medvilnei, jei dėl jo bus sutarta;

               (7)derybos dėl PPO sutarties dėl žemės ūkio 12 straipsnio 1 dalyje nustatytos eksportui taikomų draudimų ir apribojimų tvarkos stiprinimo yra numatytos tos sutarties 20 straipsnyje ir yra Dohos vystymosi darbotvarkės derybų dalis. Atsižvelgiant į šio klausimo svarbą žemės ūkio reformos procesui ir siekiant sąžiningos, į rinką orientuotos žemės ūkio prekybos sistemos, Sąjunga turėtų paremti sprendimą dėl eksporto apribojimų, jei dėl jo bus sutarta;

               (8)derybos dėl žuvininkystės subsidijų yra Dohos vystymosi darbotvarkės dalis, o tam tikrų žuvininkystės subsidijų panaikinimas įvardytas kaip Jungtinių Tautų 14-ojo darnaus vystymosi tikslo 6-ojo uždavinio prioritetas, dėl kurio valstybių vadovai susitarė 2015 m. Atsižvelgiant į klausimo svarbą prekybai ir darniam vystymuisi ir į tai, kad Sąjunga buvo viena iš šio pasiūlymo autorių, Sąjunga turėtų paremti sprendimą, jei dėl jo bus sutarta;

               (9)derybos dėl vidaus reglamentavimo paslaugų srityje numatytos PPO bendrojo susitarimo dėl prekybos paslaugomis (GATS) VI straipsnio 4 dalyje ir yra Dohos vystymosi darbotvarkės dalis. Sprendimas gali apimti priemonių administravimą, nepriklausomumą, skaidrumą, techninius standartus, priemonių rengimą bei specialų ir diferencijuotą režimą. Atsižvelgiant į diskusijų pažangą ir sisteminę svarbą, teikiamą sprendimo dėl šio klausimo priėmimui, Sąjunga, kuri taip pat yra viena iš jo autorių, turėtų paremti sprendimą, jei dėl jo bus sutarta;

               (10)derybos dėl patekimo į ne žemės ūkio produktų rinką yra Dohos vystymosi darbotvarkės dalis ir apima netarifines kliūtis prekybai. 2017 m. Europos Sąjunga PPO pateikė Ministrų sprendimo dėl MVĮ komercinės veiklos lengvinimo ir prekybos prekėmis reglamentavimo priemonių skaidrumo (Ministerial Decision on Facilitating SME Trade: Transparency of Regulatory Measures for Trade in Goods) pasiūlymą (TN/MA/W/144/Rev.3). Šis sprendimas – visas arba siauresnės ar platesnės aprėpties – galėtų būti priimtas 11-ojoje PPO ministrų konferencijoje. Atsižvelgiant į klausimo svarbą ir į tai, kad Sąjunga buvo viena iš pasiūlymo autorių, Sąjunga turėtų paremti jos pasiūlymu pagrįstą sprendimą, jei dėl jo bus sutarta;

               (11)remiantis Europos Sąjungos sutarties (ES sutartis) 17 straipsnio 1 dalimi, PPO ministrų konferencijoje Sąjungai turi atstovauti Komisija,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi 11-ojoje PPO ministrų konferencijos sesijoje, yra ši:

               pozicija, kurios Sąjungos vardu turi būti laikomasi Pasaulio prekybos organizacijos vienuoliktojoje ministrų konferencijoje, yra prisijungti prie PPO narių pasiekto konsensuso siekiant priimti sprendimus dėl valstybės rezervo maisto atsargoms užtikrinti, prekybą iškreipiančios vidaus paramos, įskaitant paramą medvilnei, eksporto apribojimų žemės ūkyje, žuvininkystės subsidijų, vidaus reglamentavimo paslaugų srityje ir MVĮ / prekybos prekėmis reglamentavimo priemonių skaidrumo.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)
                  1994 m. gruodžio 22 d. Tarybos sprendimas 94/800/EB dėl daugiašalių derybų Urugvajaus raunde (1986–1994) priimtų susitarimų patvirtinimo Europos bendrijos vardu jos kompetencijai priklausančių klausimų atžvilgiu (OL L 336, 1994 12 23, p. 1).

                     (2)
                  Jeigu, priešingai, nei dabar manoma, konsensusas būtų įformintas tarptautiniu susitarimu, kuriuo iš dalies keičiama PPO steigimo sutartis, arba keliašaliu kai kurių PPO narių tarptautiniu susitarimu, Komisija reikiamus pasiūlymus pagal SESV 218 straipsnio 6 dalį pateiks po to, kai per 11-ąją PPO ministrų konferenciją tekstai bus priimti ir pateikti priimti 11-ajai PPO ministrų konferencijai arba atitinkamoms PPO narėms.

                     (3)
                  OL L 336, 1994 12 23, p. 1.


               EUROPOS KOMISIJA
            Briuselis, 2017 11 17
            COM(2017) 666 final
            2017/0300(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi ES ir Šveicarijos jungtiniame komitete dėl Susitarimo dėl tiesioginio draudimo, išskyrus gyvybės draudimą, techninės peržiūros

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi ES ir Šveicarijos jungtiniame komitete dėl numatomo Sprendimo dėl Susitarimo dėl tiesioginio draudimo, išskyrus gyvybės draudimą, techninės peržiūros priėmimo (toliau – numatomas aktas).

               2.Pasiūlymo aplinkybės

               2.1.Susitarimas

               Europos ekonominės bendrijos ir Šveicarijos Konfederacijos susitarimo dėl tiesioginio draudimo, išskyrus gyvybės draudimą (toliau – Susitarimas), tikslas – sudaryti konkrečias sąlygas draudikų Šveicarijos filialams, veikiantiems ES, ir atvirkščiai. Visų pirma pagal Susitarimą Šveicarijos filialui ES vis tiek bus taikomi Šveicarijos mokumo reikalavimai, taigi, ši veikla bus vykdoma tokiomis pačiomis sąlygomis, kaip ir Šveicarijoje. Susitarimas įsigaliojo 1993 m. sausio 1 d.

               2.2.ES ir Šveicarijos jungtinis komitetas

               Susitarimu įsteigiamas jungtinis komitetas, sudarytas iš Šveicarijos ir Europos Sąjungos atstovų (toliau – ES ir Šveicarijos jungtinis komitetas). Jo sprendimai priimami bendru sutarimu (37 straipsnis). Pagal Susitarimo 39 straipsnį ir 40 straipsnio 3 dalį ES ir Šveicarijos jungtinis komitetas gali iš dalies pakeisti Susitarimo priedus ir protokolus.

               2.3.ES ir Šveicarijos jungtinio komiteto numatomas aktas

               ES ir Šveicarijos jungtinis komitetas priims prie siūlomo Tarybos sprendimo pridedamą numatomą aktą. Komisija tikisi galėsianti pateikti jį Jungtiniame komitete artimiausiu metu.

               Numatomo akto paskirtis – iš dalies pakeisti Susitarimo priedus ir protokolus, siekiant įtraukti šiuos pakeitimus:

               ·prisitaikyti prie naujos rizika grindžiamos mokumo tvarkos ES (Direktyva 2009/138/EB „Mokumas II“) ir Šveicarijoje (Šveicarijos mokumo testas, arba SST). Direktyva „Mokumas II“ pradėta taikyti 2016 m. sausio 1 d., o SST įsigaliojo po Susitarimo. Atnaujinus Susitarimą dėl šio klausimo, Šveicarijos ir ES priežiūros institucijos taikytų šias modernizuotas sistemas remdamosi Susitarimu, kaip daro draudikų, kuriems netaikomas Susitarimas, atveju. Tai – pagrindinė šios techninės peržiūros priežastis;

               ·atnaujinti III priede pateiktą valstybių narių priimtinų teisinių formų sąrašą. Tai ypač svarbu toms valstybėms narėms, kurios įstojo į ES po ankstesnės peržiūros. Komisija ketina naudoti direktyvos „Mokumas II“ III priede pateiktą ne gyvybės draudimo įmonių teisinių formų sąrašą;

               ·atnaujinti euro ir Šveicarijos franko konvertavimo kursą, siekiant atsižvelgti į dabartinį konvertavimo kursą.

               3.Pozicija, kurios turi būti laikomasi Sąjungos vardu

               Tikslinga nustatyti poziciją, kurios Sąjungos vardu turi būti laikomasi ES ir Šveicarijos jungtiniame komitete dėl numatomo akto, nes jis bus privalomas Sąjungai.

               Numatomas aktas susijęs tik su technine esamo Susitarimo peržiūra. Jis atitinka esamas Direktyvos 2009/138/EB nuostatas, susijusias su filialams taikoma tvarka. Jo tikslas – išvengti priimančiosios ir buveinės šalių vykdomos filialų reguliavimo priežiūros dubliavimosi. Be to, Komisija nustatė, kad Šveicarijos priežiūros tvarka yra lygiavertė ES tvarkai pagal Direktyvą 2009/138/EB.

               Priežastys, kuriomis grindžiama techninė Susitarimo peržiūra, yra šios:

               ·abiejose jurisdikcijose bus galima naudoti modernizuotas mokumo sistemas remiantis Susitarimu. Nuo 2001 m. mokumo tvarka Sąjungoje ir Šveicarijoje tikrai pasikeitė. Po peržiūros priežiūra bus vykdoma remiantis ta pačia modernizuota, rizika grindžiama mokumo tvarka remiantis Susitarimu arba juo nesiremiant, ir tai bus naudinga draudikams abiejose jurisdikcijose;

               ·Susitarime pateiktas valstybėms narėms taikomas priimtinų teisinių formų sąrašas bus atnaujintas, siekiant visų pirma įtraukti teisines formas, priimtinas toms valstybėms narėms, kurios įstojo į Sąjungą nuo 2001 m.;

               ·euro ir Šveicarijos franko konvertavimo kursas atitiks dabartinį konvertavimo kursą.

               ES ir Šveicarijos valdžios institucijos atliko kiekybinį tyrimą, taip pat pagrįstą Europos draudimo ir profesinių pensijų institucijos (EIOPA) duomenimis, kuriame išnagrinėta, kurie draudikai šiuo metu naudojasi Susitarimu abiejose jurisdikcijose ir kokia verslo apimtis su tuo susijusi. Tyrime padaryta išvada, kad ES ir Šveicarijoje Susitarimu pakankamu mastu naudojasi pakankamai draudikų, kad būtų galima laikyti, jog jis naudingas abiem pusėms ir jį verta išlaikyti.

               Komisija pasikonsultavo su valstybėmis narėmis, ir jos siūlomiems pakeitimams neprieštaravo.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               SESV 218 straipsnio 9 dalyje numatyti sprendimai, kuriais nustatomos „pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal atitinkamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  1
               .

               4.1.2.Taikymas aptariamuoju atveju

               ES ir Šveicarijos jungtinis komitetas yra susitarimu įsteigtas organas.

               Aktas, kurį ES ir Šveicarijos jungtinio komiteto prašoma priimti, yra teisinę galią turintis aktas. Vadovaujantis Susitarimo 39 straipsniu, numatomas aktas bus privalomas pagal tarptautinę teisę. Numatomu aktu susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu priimama pozicija, tikslo ir turinio. Jeigu numatomu aktu siekiama dviejų tikslų arba jį sudaro du elementai ir jeigu vieną iš tų tikslų ar elementų galima laikyti pagrindiniu, o kitą tik papildomu, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba elementas.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su Susitarimo priedų ir protokolų atnaujinimu ir nustatymu, kad Susitariančiųjų šalių vidaus teisės aktai yra suderinami su tuo Susitarimu, – taip išvengiama dvigubos priežiūros naštos. Tuo remiantis, numatomu aktu bus remiamas dvišalis ne gyvybės draudimo paslaugų teikimas tarp abiejų jurisdikcijų.

               Todėl siūlomo sprendimo materialinis teisinis pagrindas yra SESV 207 straipsnis.

               4.3.Išvada

               Siūlomo sprendimo teisinis pagrindas turėtų būti SESV 207 straipsnis kartu su 218 straipsnio 9 dalimi.

               2017/0300 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi ES ir Šveicarijos jungtiniame komitete dėl Susitarimo dėl tiesioginio draudimo, išskyrus gyvybės draudimą, techninės peržiūros

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Tarybos sprendimu 91/370/EEB
                  2
                Sąjunga sudarė Europos ekonominės bendrijos ir Šveicarijos Konfederacijos susitarimą dėl tiesioginio draudimo, išskyrus gyvybės draudimą (toliau – Susitarimas), kuris įsigaliojo 1993 m. sausio 1 d.;

               (2)pagal Susitarimo 39 straipsnį ir 40 straipsnio 3 dalį ES ir Šveicarijos jungtinis komitetas gali iš dalies pakeisti Susitarimo priedus ir protokolus;

               (3)2001 m. liepos 18 d. ES ir Šveicarijos jungtinis komitetas priėmė Sprendimą Nr. 1/2001
                  3
               , kuriuo iš dalies keičiami Susitarimo priedai ir protokolai ir nustatoma, kad Susitariančiųjų šalių vidaus teisės aktai yra suderinami su tuo Susitarimu;

               (4)ES ir Šveicarijos jungtinis komitetas kito posėdžio metu priims sprendimą dėl techninės Susitarimo peržiūros;

               (5)tikslinga nustatyti poziciją, kurios Sąjungos vardu turi būti laikomasi ES ir Šveicarijos jungtiniame komitete dėl Susitarimo priedų ir protokolų pakeitimų ir vidaus teisės aktų suderinamumo su Susitarimu, nes sprendimas bus privalomas Sąjungai;

               (6)nuo 2001 m. pasikeitė mokumo tvarka Sąjungoje ir Šveicarijoje. Todėl reikia atnaujinti Susitarime nurodytą mokumo tvarką, kad ji atitiktų šiuo metu Sąjungoje ir Šveicarijoje galiojančią tvarką;

               (7)reikėtų atnaujinti euro ir Šveicarijos franko konvertavimo kursą, kad jis atitiktų dabartinį konvertavimo kursą,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi ES ir Šveicarijos jungtiniame komitete dėl siūlomos Susitarimo dėl tiesioginio draudimo, išskyrus gyvybės draudimą, techninės peržiūros, yra grindžiama prie šio sprendimo pridedamu ES ir Šveicarijos jungtinio komiteto sprendimo projektu.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)
                  Sprendimo Vokietija prieš Tarybą (OIV), C-399/12, ECLI:EU:T:2014:2258, 61–64 punktai.

                     (2)
                  1991 m. birželio 20 d. Tarybos sprendimas 91/370/EEB dėl Europos ekonominės bendrijos ir Šveicarijos Konfederacijos susitarimo dėl tiesioginio draudimo, išskyrus gyvybės draudimą, sudarymo (OL L 205, 1991 7 27, p. 2).

                     (3)
                  2001 m. liepos 18 d. EB ir Šveicarijos jungtinio komiteto sprendimas Nr. 1/2001, kuriuo iš dalies keičiami Europos ekonominės bendrijos ir Šveicarijos Konfederacijos susitarimo dėl tiesioginio draudimo, išskyrus gyvybės draudimą, priedai ir protokolai ir nustatoma, kad Susitariančiųjų šalių vidaus teisės aktai yra suderinami su tuo Susitarimu (OL L 291, 2001 11 8, p. 52).

    ---documentbreak---

               EUROPOS KOMISIJA
            Briuselis,2017 11 17
            COM(2017) 666 final
            PRIEDAS
            prie
            Tarybos sprendimo pasiūlymo
            kuriuo nustatoma pozicija, kurios Sąjungos vardu turi būti laikomasi ES ir Šveicarijos jungtiniame komitete dėl Susitarimo dėl tiesioginio draudimo, išskyrus gyvybės draudimą, techninės peržiūros

               PRIEDAS

                  ES IR ŠVEICARIJOS JUNGTINIO KOMITETO SPRENDIMAS
                  1

                  kuriuo iš dalies keičiami Europos ekonominės bendrijos ir Šveicarijos Konfederacijos susitarimo dėl tiesioginio draudimo, išskyrus gyvybės draudimą, priedai ir protokolai ir nustatoma, kad Susitariančiųjų šalių vidaus teisės aktai yra suderinami su tuo Susitarimu

               ES IR ŠVEICARIJOS JUNGTINIS KOMITETAS,

               atsižvelgdamas į Europos ekonominės bendrijos ir Šveicarijos Konfederacijos susitarimo dėl tiesioginio draudimo, išskyrus gyvybės draudimą (toliau – Susitarimas), 39 straipsnį ir 40 straipsnio 3 dalį,

               atsižvelgdamas į EB ir Šveicarijos jungtinio komiteto sprendimą Nr. 1/2001,

               kadangi:

               (1)į Sąjungą įstojo naujos valstybės narės ir dėl jų įstojimo reikia atlikti tam tikrus techninius Susitarimo III priedo pakeitimus;

               (2)dėl tam tikrų Sąjungos ir Šveicarijos priimtų teisinių nuostatų reikia iš dalies pakeisti Susitarimo priedus ir protokolus;

               (3)atlikus analizę matyti, kad dėl tam tikrų Šveicarijos priimtų teisinių nuostatų, Susitarimo iš dalies pakeisti nereikia;

               (4)remiantis nuo 2001 m. liepos 18 d. iki [sprendimo pasirašymo data] Šveicarijos Konfederacijos ir Sąjungos priimtomis teisinėmis nuostatomis ir siekiant atsižvelgti į naujų valstybių narių įstojimą į Europos Sąjungą,

               PRIĖMĖ ŠĮ SPRENDIMĄ:

               1 straipsnis

               Susitarimas iš dalies keičiamas taip:

               (1)EUR ir CHF valiutos kursas visuose prieduose ir protokoluose yra 1 EUR = 1,14 CHF.

               (2)Susitarimo 1 protokolas iš dalies keičiamas taip:

               a)1 straipsnis pakeičiamas taip:

               „1 straipsnis

               Mokumo atsargos apibrėžtis

               Įmonių, kurių pagrindinė buveinė įsteigta Sąjungos teritorijoje, mokumo atsarga yra mokumo kapitalo reikalavimas, kaip nurodyta Europos Parlamento ir Tarybos direktyvos 2009/138/EB* („Mokumas 2“) su pakeitimais, padarytais Europos Parlamento ir Tarybos direktyva 2014/51/ES** („Omnibus 2“), 100 ir 101 straipsniuose.

               Įmonių, kurių pagrindinė buveinė įsteigta Šveicarijos Konfederacijos teritorijoje, mokumo atsarga yra tikslinis kapitalas (Zielkapital), kuris Draudimo priežiūros akte (Versicherungsaufsichtsgesetz***) ir Draudimo priežiūros potvarkyje (Aufsichtsverordnung****) apibrėžtas kartu su tokiomis susijusiomis sąvokomis, kaip turto ir įsipareigojimų vertinimas ir Šveicarijos mokumo testo (SST) rizikos kapitalas (Risikotragendes Kapital).

               _____________________________________________________________

               *2009 m. lapkričio 25 d. Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (OL L 335, 2009 12 17, p. 1).

               **2014 m. balandžio 16 d. Europos Parlamento ir Tarybos direktyva 2014/51/ES, kuria iš dalies keičiamos direktyvų 2003/71/EB ir 2009/138/EB bei reglamentų (EB) Nr. 1060/2009, (ES) Nr. 1094/2010 bei (ES) Nr. 1095/2010 nuostatos, kiek tai susiję su Europos priežiūros institucijos (Europos draudimo ir profesinių pensijų institucijos) ir Europos priežiūros institucijos (Europos vertybinių popierių ir rinkų institucijos) įgaliojimais (OL L 153, 2014 5 22, p. 1).

               ***Versicherungsaufsichtsgesetz, SR 961.01.

               ****Aufsichtsverordnung, SR 961.011.“;

               b)2 straipsnis išbraukiamas;

               c)3 straipsnis pakeičiamas taip:

               „3 straipsnis

               Garantinio fondo apibrėžtis

               Įmonių, kurių pagrindinė buveinė įsteigta Sąjungos teritorijoje, garantinis fondas yra minimalaus kapitalo reikalavimas, kaip nurodyta direktyvos „Mokumas 2“ su pakeitimais, padarytais direktyva „Omnibus 2“, 128 ir 129 straipsniuose.

               Įmonių, kurių pagrindinė buveinė įsteigta Šveicarijos Konfederacijos teritorijoje, garantinis fondas yra Šveicarijos mokumo testo minimalus kapitalas (žemiausias intervencijos lygis).“;

               d)4 straipsnis išbraukiamas.

               (3)Susitarimo III priedo B dalyje pateiktą priimtinų teisinių formų sąrašą turėtų pakeisti Europos Parlamento ir Tarybos direktyvos 2009/138/EB
                  2
                III priedo A dalies sąrašas.

               2 straipsnis

               Šie Sąjungos aktai yra suderinami su Susitarimu:

               –Direktyva 2009/138/EB („Mokumas 2“) su pakeitimais, padarytais Europos Parlamento ir Tarybos direktyva 2014/51/ES („Omnibus 2“)
                  3
               ;

               –Komisijos deleguotojo reglamento Nr. 2015/35 versija, paskelbta 2015 m. sausio 17 d. Europos Sąjungos oficialiajame leidinyje
                  4
               ;

               –Komisijos įgyvendinimo reglamento (ES) 2015/460 dėl vidaus modelio patvirtinimo versija, paskelbta 2015 m. kovo 20 d. Europos Sąjungos oficialiajame leidinyje
                  5
               ;

               –Komisijos įgyvendinimo reglamento (ES) 2015/462 dėl priežiūros institucijos leidimo steigti specialiosios paskirties įmones, priežiūros institucijų tarpusavio bendradarbiavimo ir keitimosi informacija apie specialiosios paskirties įmones procedūrų ir informacijos, kurią specialiosios paskirties įmonės turi teikti, formatų ir formų, versija, paskelbta 2015 m. kovo 20 d. Europos Sąjungos oficialiajame leidinyje
                  6
               ;

               –Komisijos įgyvendinimo reglamento (ES) 2015/461 dėl bendro sprendimo dėl prašymo leisti taikyti grupės vidaus modelį priėmimo proceso versija, paskelbta 2015 m. kovo 20 d. Europos Sąjungos oficialiajame leidinyje
                  7
               ;

               –Komisijos įgyvendinimo reglamento (ES) 2015/498 dėl priežiūros institucijų leidimo naudoti įmonei būdingus parametrus suteikimo procedūros versija, paskelbta 2015 m. kovo 25 d. Europos Sąjungos oficialiajame leidinyje
                  8
               ;

               –Komisijos įgyvendinimo reglamento (ES) 2015/500 dėl priežiūros institucijų leidimo taikyti suderinimo korekciją suteikimo procedūrų versija, paskelbta 2015 m. kovo 25 d. Europos Sąjungos oficialiajame leidinyje
                  9
               ;

               –Komisijos įgyvendinimo reglamento (ES) 2015/499 dėl priežiūros institucijų leidimo naudoti papildomus nuosavų lėšų elementus suteikimo procedūrų versija, paskelbta 2015 m. kovo 25 d. Europos Sąjungos oficialiajame leidinyje
                  10
               ;

               –Komisijos deleguotojo sprendimo (ES) 2015/1602 dėl Šveicarijoje galiojančios draudimo bei perdraudimo įmonėms taikomos mokumo ir prudencinės tvarkos lygiavertiškumo versija, paskelbta 2015 m. rugsėjo 24 d. Europos Sąjungos oficialiajame leidinyje
                  11
               ;

               –Komisijos deleguotojo sprendimo (ES) 2015/2290 dėl Australijoje, Bermudoje, Brazilijoje, Kanadoje, Meksikoje ir Jungtinėse Amerikos Valstijose galiojančios mokumo tvarkos laikino lygiavertiškumo versija, paskelbta 2015 m. gruodžio 9 d. Europos Sąjungos oficialiajame leidinyje
                  12
               ;

               –Komisijos deleguotojo reglamento (ES) 2016/467, kuriuo iš dalies keičiamos Deleguotojo reglamento (ES) 2015/35 nuostatos dėl reguliuojamojo kapitalo reikalavimų, taikomų draudimo ar perdraudimo įmonių turimam tam tikrų kategorijų turtui, apskaičiavimo, versija, paskelbta 2016 m. balandžio 1 d. Europos Sąjungos oficialiajame leidinyje
                  13
               ;

               –Komisijos įgyvendinimo reglamento (ES) 2015/2011 dėl regioninės valdžios ir vietos valdžios institucijų, kurių atžvilgiu turimos pozicijos gali būti vertinamos kaip pozicijos centrinės valdžios atžvilgiu, sąrašų pagal Europos Parlamento ir Tarybos direktyvą 2009/138/EB versija, paskelbta 2015 m. lapkričio 12 d. Europos Sąjungos oficialiajame leidinyje
                  14
               ;

               –Komisijos įgyvendinimo reglamento (ES) 2015/2016 dėl nuosavybės vertybinių popierių indekso, naudojamo atliekant simetrinį standartinio nuosavybės vertybinių popierių kapitalo poreikio tikslinimą, versija, paskelbta 2015 m. lapkričio 12 d. Europos Sąjungos oficialiajame leidinyje
                  15
               ;

               –Komisijos įgyvendinimo reglamento (ES) 2015/2017 dėl pakoreguotų koeficientų, taikomų apskaičiuojant su euru susietų valiutų kurso rizikos kapitalo reikalavimą, versija, paskelbta 2015 m. lapkričio 12 d. Europos Sąjungos oficialiajame leidinyje
                  16
               ;

               –Komisijos įgyvendinimo reglamento (ES) 2015/2013 dėl standartinių nuokrypių nuo sveikatos rizikos suvienodinimo sistemų versija, paskelbta 2015 m. lapkričio 12 d. Europos Sąjungos oficialiajame leidinyje
                  17
               ;

               –Komisijos įgyvendinimo reglamento (ES) 2015/2014 dėl procedūrų ir šablonų, naudojamų teikiant informaciją grupės priežiūros institucijai ir priežiūros institucijoms keičiantis informacija, versija, paskelbta 2015 m. lapkričio 12 d. Europos Sąjungos oficialiajame leidinyje
                  18
               ;

               –Komisijos įgyvendinimo reglamento (ES) 2015/2012 dėl sprendimų nustatyti, apskaičiuoti ir panaikinti papildomo kapitalo reikalavimus priėmimo tvarkos versija, paskelbta 2015 m. lapkričio 12 d. Europos Sąjungos oficialiajame leidinyje
                  19
               ;

               –Komisijos įgyvendinimo reglamento (ES) 2015/2015 dėl išorinių kredito rizikos vertinimų vertinimo procedūrų versija, paskelbta 2015 m. lapkričio 12 d. Europos Sąjungos oficialiajame leidinyje
                  20
               ;

               –Komisijos deleguotojo sprendimo (ES) 2016/310 dėl Japonijoje galiojančios draudimo ir perdraudimo įmonėms taikomos mokumo tvarkos lygiavertiškumo versija, paskelbta 2016 m. kovo 4 d. Europos Sąjungos oficialiajame leidinyje
                  21
               ;

               –Komisijos deleguotojo sprendimo (ES) 2016/309 dėl Bermudoje galiojančios draudimo ir perdraudimo įmonėms taikomos priežiūros tvarkos lygiavertiškumo, kuriuo iš dalies keičiamas Komisijos deleguotasis sprendimas (ES) 2015/2290, versija, paskelbta 2016 m. kovo 4 d. Europos Sąjungos oficialiajame leidinyje
                  22
               ;

               –Komisijos įgyvendinimo reglamento (ES) 2015/2450 – Priežiūros ataskaitų teikimas: šablonai, versija, paskelbta 2015 m. gruodžio 31 d. Europos Sąjungos oficialiajame leidinyje
                  23
               ;

               –Komisijos įgyvendinimo reglamento (ES) 2015/2452 – Mokumo ir finansinės padėties ataskaita, versija, paskelbta 2015 m. gruodžio 31 d. Europos Sąjungos oficialiajame leidinyje
                  24
               ;

               –Komisijos įgyvendinimo reglamento (ES) 2015/2451 – Priežiūros institucijų ataskaitų teikimas, versija, paskelbta 2015 m. gruodžio 31 d. Europos Sąjungos oficialiajame leidinyje
                  25
               ;

               –Komisijos įgyvendinimo reglamento (ES) 2016/165 dėl techninių atidėjinių ir pagrindinių nuosavų lėšų, pateiktinų ataskaitose, kurių ataskaitinės datos yra nuo 2016 m. sausio 1 d. iki kovo 30 d., apskaičiavimo versija, paskelbta 2016 m. vasario 9 d. Europos Sąjungos oficialiajame leidinyje
                  26
               ;

               –Komisijos įgyvendinimo reglamento (ES) 2016/869 dėl techninių atidėjinių ir pagrindinių nuosavų lėšų, pateiktinų ataskaitose, kurių ataskaitinės datos yra nuo 2016 m. kovo 31 d. iki birželio 29 d., apskaičiavimo versija, paskelbta 2016 m. birželio 3 d. Europos Sąjungos oficialiajame leidinyje
                  27
               ;

               –Komisijos įgyvendinimo reglamento (ES) 2016/1376 dėl techninių atidėjinių ir pagrindinių nuosavų lėšų, pateiktinų ataskaitose, kurių ataskaitinės datos yra nuo 2016 m. birželio 30 d. iki rugsėjo 29 d., apskaičiavimo versija, paskelbta 2016 m. rugpjūčio 18 d. Europos Sąjungos oficialiajame leidinyje
                  28
               ;

               –Komisijos įgyvendinimo reglamento (ES) 2016/1630 dėl pereinamojo laikotarpio priemonės taikymo nuosavybės vertybinių popierių rizikos submoduliui procedūrų versija, paskelbta 2016 m. rugsėjo 10 d. Europos Sąjungos oficialiajame leidinyje
                  29
               ;

               –Komisijos įgyvendinimo reglamento (ES) 2016/1800 dėl išorinių kredito rizikos vertinimo institucijų kredito rizikos vertinimų susiejimo su objektyvia kredito kokybės žingsnių skale versija, paskelbta 2016 m. spalio 12 d. Europos Sąjungos oficialiajame leidinyje
                  30
               ;

               –Komisijos įgyvendinimo reglamento (ES) 2016/1868, kuriuo iš dalies keičiamas ir ištaisomas Įgyvendinimo reglamentas (ES) 2015/2450 dėl informacijos teikimo priežiūros institucijoms formų, versija, paskelbta 2016 m. spalio 21 d. Europos Sąjungos oficialiajame leidinyje
                  31
               ;

               –Komisijos įgyvendinimo reglamento (ES) 2016/1976, kuriuo nustatoma techninė informacija, naudojama techniniams atidėjiniams ir pagrindinėms nuosavoms lėšoms, pateiktiniems ataskaitose, kurių ataskaitinės datos yra nuo 2016 m. rugsėjo 30 d. iki gruodžio 30 d., apskaičiuoti, versija, paskelbta 2016 m. lapkričio 16 d. Europos Sąjungos oficialiajame leidinyje
                  32
               ;

               –Komisijos įgyvendinimo reglamento (ES) 2017/309, kuriuo nustatoma techninė informacija, naudojama techniniams atidėjiniams ir pagrindinėms nuosavoms lėšoms, pateiktiniems ataskaitose, kurių ataskaitinės datos yra nuo 2016 m. gruodžio 31 d. iki 2017 m. kovo 30 d., apskaičiuoti, versija, paskelbta 2017 m. vasario 28 d. Europos Sąjungos oficialiajame leidinyje
                  33
               ;

               –Komisijos įgyvendinimo reglamento (ES) 2017/812, kuriuo nustatoma techninė informacija, naudojama techniniams atidėjiniams ir pagrindinėms nuosavoms lėšoms, pateiktiniems ataskaitose, kurių ataskaitinės datos yra nuo 2017 m. kovo 31 d. iki birželio 29 d., apskaičiuoti, versija, paskelbta 2017 m. gegužės 18 d. Europos Sąjungos oficialiajame leidinyje
                  34
               ;

               –Komisijos deleguotojo reglamento (ES) 2017/1542, kuriuo iš dalies keičiamos Deleguotojo reglamento (ES) 2015/35 nuostatos dėl reguliuojamojo kapitalo reikalavimų, taikomų draudimo ar perdraudimo įmonių turimam tam tikrų kategorijų turtui (investicijoms į infrastruktūros įmones), apskaičiavimo, versija, paskelbta 2017 m. rugsėjo 14 d. Europos Sąjungos oficialiajame leidinyje
                  35
               ;

               –Komisijos įgyvendinimo reglamento (ES) 2017/1421, kuriuo pagal Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo nustatoma techninė informacija, naudojama techniniams atidėjiniams ir pagrindinėms nuosavoms lėšoms, pateiktiniems ataskaitose, kurių ataskaitinės datos yra nuo 2017 m. birželio 30 d. iki rugsėjo 29 d., apskaičiuoti, versija, paskelbta 2017 m. rugsėjo 14 d. Europos Sąjungos oficialiajame leidinyje
                  36
               ;

               Šios Šveicarijos Konfederacijos teisinės nuostatos yra suderinamos su Susitarimu:

               –Draudimo priežiūros aktas (SR 961.01)
                  37
               ;

               –Draudimo priežiūros potvarkis (SR 961.011)
                  38
               .

               Priimta XX, [...].

                     Jungtinio komiteto vardu

                     Pirmininkas
                     […]

                     (1)
                  Anksčiau – EB ir Šveicarijos jungtinis komitetas.

                     (2)

                        2009 m. lapkričio 25 d. Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 335, 2009 12 17, p. 1).

                     (3)
                  2014 m. balandžio 16 d. Europos Parlamento ir Tarybos direktyva 2014/51/ES, kuria iš dalies keičiamos direktyvų 2003/71/EB ir 2009/138/EB bei reglamentų (EB) Nr. 1060/2009, (ES) Nr. 1094/2010 bei (ES) Nr. 1095/2010 nuostatos, kiek tai susiję su Europos priežiūros institucijos (Europos draudimo ir profesinių pensijų institucijos) ir Europos priežiūros institucijos (Europos vertybinių popierių ir rinkų institucijos) įgaliojimais (OL L 153, 2014 5 22, p. 1).

                     (4)

                        2014 m. spalio 10 d. Komisijos deleguotasis reglamentas 2015/35/ES, kuriuo papildoma Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 12, 2015 1 17, p. 1).

                     (5)
                  2015 m. kovo 19 d. Komisijos įgyvendinimo reglamentas (ES) 2015/460 dėl vidaus modelio patvirtinimo (OL L 76, 2015 3 20, p. 13).

                     (6)
                  2015 m. kovo 19 d. Komisijos įgyvendinimo reglamentas (ES) 2015/462, kuriuo nustatomi techniniai įgyvendinimo standartai, susiję su priežiūros institucijos leidimo steigti specialiosios paskirties įmones, priežiūros institucijų tarpusavio bendradarbiavimo ir keitimosi informacija apie specialiosios paskirties įmones procedūromis ir informacijos, kurią specialiosios paskirties įmonės turi teikti pagal Europos Parlamento ir Tarybos direktyvą 2009/138/EB, formatais ir formomis (OL L 76, 2015 3 20, p. 23).

                     (7)
                  2015 m. kovo 19 d. Komisijos įgyvendinimo reglamentas (ES) 2015/461 dėl bendro sprendimo dėl prašymo leisti taikyti grupės vidaus modelį priėmimo proceso (OL L 76, 2015 3 20, p. 13).

                     (8)
                  2015 m. kovo 24 d. Komisijos įgyvendinimo reglamentas (ES) 2015/498 dėl priežiūros institucijų leidimo naudoti įmonei būdingus parametrus suteikimo procedūros (OL L 79, 2015 3 25, p. 8).

                     (9)
                  2015 m. kovo 24 d. Komisijos įgyvendinimo reglamentas (ES) 2015/500 dėl priežiūros institucijų leidimo taikyti suderinimo korekciją suteikimo procedūrų (OL L 79, 2015 3 25, p. 18).

                     (10)
                  2015 m. kovo 24 d. Komisijos įgyvendinimo reglamentas (ES) 2015/499 dėl priežiūros institucijų leidimo naudoti papildomus nuosavų lėšų elementus suteikimo procedūrų (OL L 79, 2015 3 25, p. 12).

                     (11)
                  2015 m. birželio 5 d. Komisijos deleguotasis sprendimas (ES) 2015/1602 dėl Šveicarijoje galiojančios draudimo bei perdraudimo įmonėms taikomos mokumo ir prudencinės tvarkos lygiavertiškumo (OL L 248, 2015 9 24, p. 95).

                     (12)
                  2015 m. birželio 12 d. Komisijos deleguotasis sprendimas (ES) 2015/2290 dėl Australijoje, Bermudoje, Brazilijoje, Kanadoje, Meksikoje ir Jungtinėse Amerikos Valstijose galiojančios mokumo tvarkos laikino lygiavertiškumo (OL L 323, 2015 12 9, p. 22).

                     (13)
                  2015 m. rugsėjo 30 d. Komisijos deleguotasis reglamentas (ES) 2016/467, kuriuo iš dalies keičiamos Komisijos deleguotojo reglamento (ES) 2015/35 nuostatos dėl reguliuojamojo kapitalo reikalavimų, taikomų draudimo ar perdraudimo įmonių turimam tam tikrų kategorijų turtui, apskaičiavimo (OL L 85, 2016 4 1, p. 6).

                     (14)
                  2015 m. lapkričio 11 d. Komisijos įgyvendinimo reglamentas (ES) 2015/2011, kuriuo nustatomi techniniai įgyvendinimo standartai, susiję su regioninės valdžios ir vietos valdžios institucijų, kurių atžvilgiu turimos pozicijos gali būti vertinamos kaip pozicijos centrinės valdžios atžvilgiu, sąrašais, pagal Europos Parlamento ir Tarybos direktyvą 2009/138/EB (OL L 295, 2015 11 12, p. 3).

                     (15)
                  2015 m. lapkričio 11 d. Komisijos įgyvendinimo reglamentas (ES) 2015/2016 dėl nuosavybės vertybinių popierių indekso, naudojamo atliekant simetrinį standartinio nuosavybės vertybinių popierių kapitalo poreikio tikslinimą (OL L 295, 2015 11 12, p. 18).

                     (16)
                  2015 m. lapkričio 11 d. Komisijos įgyvendinimo reglamentas (ES) 2015/2017 dėl pakoreguotų koeficientų, taikomų apskaičiuojant su euru susietų valiutų kurso rizikos kapitalo reikalavimą (OL L 295, 2015 11 12, p. 21).

                     (17)
                  2015 m. lapkričio 11 d. Komisijos įgyvendinimo reglamentas (ES) 2015/2013 dėl standartinių nuokrypių nuo sveikatos rizikos suvienodinimo sistemų (OL L 295, 2015 11 12, p. 9).

                     (18)
                  2015 m. lapkričio 11 d. Komisijos įgyvendinimo reglamentas (ES) 2015/2014 dėl procedūrų ir šablonų, naudojamų teikiant informaciją grupės priežiūros institucijai ir priežiūros institucijoms keičiantis informacija (OL L 295, 2015 11 12, p. 11).

                     (19)
                  2015 m. lapkričio 11 d. Komisijos įgyvendinimo reglamentas (ES) 2015/2012 dėl sprendimų nustatyti, apskaičiuoti ir panaikinti papildomo kapitalo reikalavimus priėmimo tvarkos (OL L 295, 2015 11 12, p. 5).

                     (20)
                  2015 m. lapkričio 11 d. Komisijos įgyvendinimo reglamentas (ES) 2015/2015 dėl išorinių kredito rizikos vertinimų vertinimo procedūrų (OL L 295, 2015 11 12, p. 16).

                     (21)
                  2015 m. lapkričio 26 d. Komisijos deleguotasis sprendimas (ES) 2016/310 dėl Japonijoje galiojančios draudimo ir perdraudimo įmonėms taikomos mokumo tvarkos lygiavertiškumo (OL L 58, 2016 3 4, p. 33).

                     (22)
                  2015 m. lapkričio 26 d. Komisijos deleguotasis sprendimas (ES) 2016/309 dėl Bermudoje galiojančios draudimo ir perdraudimo įmonėms taikomos priežiūros tvarkos lygiavertiškumo, kuriuo iš dalies keičiamas Komisijos deleguotasis sprendimas (ES) 2015/2290 (OL L 58, 2016 3 4, p. 50).

                     (23)
                  2015 m. gruodžio 2 d. Komisijos įgyvendinimo reglamentas (ES) Nr. 2015/2450 – Priežiūros ataskaitų teikimas: šablonai (OL L 347, 2015 12 31, p. 1).

                     (24)
                  2015 m. gruodžio 2 d. Komisijos įgyvendinimo reglamentas (ES) 2015/2452 – Mokumo ir finansinės padėties ataskaita (OL L 347, 2015 12 31, p. 1285).

                     (25)
                  2015 m. gruodžio 2 d. Komisijos įgyvendinimo reglamentas (ES) 2015/2451 – Priežiūros institucijų ataskaitų teikimas (OL L 347, 2015 12 31, p. 1224).

                     (26)
                  2016 m. vasario 5 d. Komisijos įgyvendinimo reglamentas (ES) 2016/165 dėl techninių atidėjinių ir pagrindinių nuosavų lėšų, pateiktinų ataskaitose, kurių ataskaitinės datos yra nuo 2016 m. sausio 1 d. iki kovo 30 d., apskaičiavimo (OL L 32, 2016 2 9, p. 31).

                     (27)
                  2016 m. gegužės 27 d. Komisijos įgyvendinimo reglamentas (ES) 2016/869 dėl techninių atidėjinių ir pagrindinių nuosavų lėšų, pateiktinų ataskaitose, kurių ataskaitinės datos yra nuo 2016 m. kovo 31 d. iki birželio 29 d., apskaičiavimo (OL L 147, 2016 6 3, p. 1).

                     (28)
                  2016 m. rugpjūčio 8 d. Komisijos įgyvendinimo reglamentas (ES) 2016/1376 dėl techninių atidėjinių ir pagrindinių nuosavų lėšų, pateiktinų ataskaitose, kurių ataskaitinės datos yra nuo 2016 m. birželio 30 d. iki rugsėjo 29 d., apskaičiavimo (OL L 224, 2016 8 18, p. 1).

                     (29)
                  2016 m. rugsėjo 9 d. Komisijos įgyvendinimo reglamentas (ES) 2016/1630 dėl pereinamojo laikotarpio priemonės taikymo nuosavybės vertybinių popierių rizikos submoduliui procedūrų (OL L 243, 2016 9 10, p. 1).

                     (30)
                  2016 m. spalio 11 d. Komisijos įgyvendinimo reglamentas (ES) 2016/1800 dėl išorinių kredito rizikos vertinimo institucijų kredito rizikos vertinimų susiejimo su objektyvia kredito kokybės žingsnių skale (OL L 275, 2016 10 12, p. 19).

                     (31)
                  2016 m. spalio 20 d. Komisijos įgyvendinimo reglamentas (ES) 2016/1868, kuriuo iš dalies keičiamas ir ištaisomas Įgyvendinimo reglamentas (ES) 2015/2450 dėl informacijos teikimo priežiūros institucijoms formų (OL L 286, 2016 10 21, p. 35).

                     (32)
                  2016 m. lapkričio 10 d. Komisijos įgyvendinimo reglamentas (ES) 2016/1976, kuriuo nustatoma techninė informacija, naudojama techniniams atidėjiniams ir pagrindinėms nuosavoms lėšoms, pateiktiniems ataskaitose, kurių ataskaitinės datos yra nuo 2016 m. rugsėjo 30 d. iki gruodžio 30 d., apskaičiuoti (OL L 309, 2016 11 16, p. 1).

                     (33)
                  2017 m. vasario 23 d. Komisijos įgyvendinimo reglamentas (ES) 2017/309, kuriuo nustatoma techninė informacija, naudojama techniniams atidėjiniams ir pagrindinėms nuosavoms lėšoms, pateiktiniems ataskaitose, kurių ataskaitinės datos yra nuo 2016 m. gruodžio 31 d. iki 2017 m. kovo 30 d., apskaičiuoti (OL L 53, 2017 2 28, p. 1).

                     (34)
                  2017 m. gegužės 15 d. Komisijos įgyvendinimo reglamentas (ES) 2017/812, kuriuo nustatoma techninė informacija, naudojama techniniams atidėjiniams ir pagrindinėms nuosavoms lėšoms, pateiktiniems ataskaitose, kurių ataskaitinės datos yra nuo 2017 m. kovo 31 d. iki birželio 29 d., apskaičiuoti (OL L 126, 2017 5 18, p. 1).

                     (35)
                  2017 m. birželio 8 d. Komisijos deleguotasis reglamentas (ES) 2017/1542, kuriuo iš dalies keičiamos Deleguotojo reglamento (ES) 2015/35 nuostatos dėl reguliuojamojo kapitalo reikalavimų, taikomų draudimo ar perdraudimo įmonių turimam tam tikrų kategorijų turtui (investicijoms į infrastruktūros įmones), apskaičiavimo (OL L 236, 2017 9 14, p. 14).

                     (36)
                  2017 m. rugpjūčio 2 d. Komisijos įgyvendinimo reglamentas (ES) 2017/1421, kuriuo pagal Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo nustatoma techninė informacija, naudojama techniniams atidėjiniams ir pagrindinėms nuosavoms lėšoms, pateiktiniems ataskaitose, kurių ataskaitinės datos yra nuo 2017 m. birželio 30 d. iki rugsėjo 29 d., apskaičiuoti (OL L 204, 2017 8 5, p. 7).

                     (37)
                  Versicherungsaufsichtsgesetz, SR 961.01.

                     (38)
                  Aufsichtsverordnung, SR 961.011.


               EUROPOS KOMISIJA
            Briuselis, 2018 02 19
            COM(2018) 74 final
            2018/0036(NLE)
            Pasiūlymas
            TARYBOS SPRENDIMAS
            dėl Europos Sąjungos ir Maroko Karalystės mokslinio ir technologinio bendradarbiavimo susitarimo, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  2017 m. gegužės 30 d. Taryba įgaliojo Komisiją Sąjungos vardu pradėti derybas su Maroko Karalyste (toliau – Marokas) dėl tarptautinio Sąjungos ir Maroko susitarimo, kuriuo išdėstomos Maroko dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos.

                  Pagal Tarybos priimto įgaliojamojo sprendimo sąlygas derybas buvo galima pradėti tik Europos Parlamentui ir Tarybai priėmus sprendimą dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA).

                  2017 m. birželio 26 d. pradėtos derybos sėkmingai užbaigtos 2018 m. sausio 22 d., kai Susitarimo projekto tekstą parafavo būsimo Susitarimo Šalių vyriausieji derybininkai. Prie šio pasiūlymo pridedamas Susitarimo projektas atitinka Tarybos duotus derybinius nurodymus. Jame visų pirma nustatyta, kad sąlygos, kuriomis Marokas dalyvauja partnerystėje PRIMA, yra pateikiamos Sprendime (ES) 2017/1324
                     1
                  , ir taip daroma tiesioginė nuoroda į Sąjungos teisėkūros procedūra priimtą aktą.

                  Siekiant apsaugoti Sąjungos finansinius interesus, ypač Komisijos, Europos kovos su sukčiavimu tarnybos, Audito Rūmų ir partnerystės PRIMA įgyvendinimo struktūros įgaliojimus atlikti auditą ir tyrimą pagal taikytinus Sąjungos teisės aktus, Susitarime daromos konkrečios nuorodos į aktualias Sprendimo (ES) 2017/1324 nuostatas, o Susitarimo Šalys įpareigojamos teikti visą būtiną pagalbą, kad tos nuostatos būtų įgyvendinamos. Be to, būsimame Susitarime iškelta sąlyga Šalims susitarti dėl išsamios pagalbos teikimo tvarkos, nes tokia tvarka būtina, kad Šalys pagal Susitarimą galėtų bendradarbiauti.

               •Suderinamumas su toje pačioje politikos srityje galiojančiomis nuostatomis

                  Partnerystės PRIMA poveikio vertinimo ataskaitoje
                     2
                   rašoma, kad galimybė partnerystėje PRIMA dalyvauti trečiosioms šalims, pavyzdžiui, Marokui, dera su tarptautinio bendradarbiavimo mokslinių tyrimų ir inovacijų srityje tikslais, nustatytais 2012 m. Komisijos komunikate „ES tarptautinio bendradarbiavimo mokslinių tyrimų ir inovacijų srityje stiprinimas ir koncentravimas. Strateginis požiūris“
                     3
                   ir bendrojoje programoje „Horizontas 2020“, kuria skatinamas bendradarbiavimas su trečiosiomis šalimis mokslo, technologijų ir inovacijų srityse, siekiant spręsti pasaulinius visuomenės uždavinius ir remti Sąjungos išorės politikos kryptis. Susitarimas dera ir su galiojančiu Europos ir Viduržemio jūros šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją
                     4
                  , kuriame numatytas Sąjungos ir Maroko bendradarbiavimas mokslo, technikos ir technologijų srityse, ir su Europos bendrijos ir Maroko Karalystės mokslinio ir techninio bendradarbiavimo susitarimu
                     5
                  , kuriuo skatinama Šalių mokslinio ir technologinio bendradarbiavimo veikla bendrų interesų srityse.

               •Suderinamumas su kitomis Sąjungos politikos sritimis

                  Partnerystės PRIMA įgyvendinimas glaudžiai bendradarbiaujant su trečiosiomis šalimis, pavyzdžiui, Maroku, taip pat dera su kitomis Sąjungos politikos sritimis, pavyzdžiui, migracijos, vystymosi ir kaimynystės politika, ir yra svarbus jų atžvilgiu.

               2.TEISINIAI pasiūlymo aspektai

                  Tarybos sprendimo pasiūlymas grindžiamas Sutarties dėl Europos Sąjungos veikimo 186 straipsniu ir 218 straipsnio 6 dalies a punkto v papunkčiu.

               Atsižvelgdama į išdėstytus faktus, Komisija siūlo, kad Taryba sudarytų Susitarimą Sąjungos vardu.

               2018/0036 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Maroko Karalystės mokslinio ir technologinio bendradarbiavimo susitarimo, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punkto v papunkčiu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)Europos Parlamento ir Tarybos sprendime (ES) 2017/1324
                  6
                numatyta, kad Sąjunga dalyvauja kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               (2)Maroko Karalystė (toliau – Marokas) pareiškė norą tapti PRIMA dalyvaujančia valstybe ir dalyvauti joje tokiomis pačiomis sąlygomis kaip valstybės narės ir programos „Horizontas 2020“ asocijuotosios trečiosios šalys, dalyvaujančios partnerystėje PRIMA;

               (3)pagal Sprendimo (ES) 2017/1324 1 straipsnio 2 dalį Marokas taps partnerystėje PRIMA dalyvaujančia valstybe, jei su Sąjunga bus sudarytas tarptautinis mokslinio ir technologinio bendradarbiavimo susitarimas, kuriame išdėstomos Maroko dalyvavimo partnerystėje PRIMA sąlygos;

               (4)pagal Tarybos sprendimą <XXX>
                  7
                Europos Sąjungos ir Maroko Karalystės mokslinio ir technologinio bendradarbiavimo susitarimas, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, Sąjungos vardu pasirašytas 20XX m. XX su sąlyga, kad jis bus sudarytas vėliau;

               (5)Susitarimas turėtų būti patvirtintas Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Sąjungos vardu patvirtinamas Europos Sąjungos ir Maroko Karalystės mokslinio ir technologinio bendradarbiavimo susitarimas, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos.

               Susitarimo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį (-is), įgaliotą (-us) Sąjungos vardu paskelbti Susitarimo 5 straipsnio 2 dalyje nurodytą pranešimą ir taip išreikšti Sąjungos sutikimą laikytis Susitarimo.

               3 straipsnis

               Šis sprendimas įsigalioja [jo priėmimo dieną].

               Priimta Briuselyje

                     Tarybos vardu

                     Pirmininkas

                     (1)

                        2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

                     (2)

                        SWD(2016) 332 final, 2016 10 18.

                     (3)

                        COM(2012) 497 final.

                     (4)

                        OL L 70, 2000 3 18, p. 2.

                     (5)

                        OL L 37, 2004 2 10, p. 9.

                     (6)

                        2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

    ---documentbreak---

               EUROPOS KOMISIJA
            Briuselis,2018 02 19
            COM(2018) 74 final
            PRIEDAS
            prie
            Pasiūlymo dėl TARYBOS SPRENDIMO
            dėl Europos Sąjungos ir Maroko Karalystės mokslinio ir technologinio bendradarbiavimo susitarimo, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

               PRIEDAS

               Europos Sąjungos ir Maroko Karalystės mokslinio ir technologinio bendradarbiavimo susitarimas, kuriuo išdėstomos Maroko Karalystės dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos

               Europos Sąjunga

               (toliau – Sąjunga)

               ir

               Maroko Karalystė

               (toliau – Marokas)

               (toliau kartu – Šalys),

               kadangi 2000 m. kovo 1 d. įsigaliojusiame Europos ir Viduržemio jūros šalių susitarime, įkuriančiame Europos Bendrijų bei jos valstybių narių ir Maroko Karalystės asociaciją, numatytas mokslinis, techninis ir technologinis bendradarbiavimas;

               kadangi 2015 m. kovo 14 d. įsigaliojusiu Europos bendrijos ir Maroko Karalystės mokslinio ir technologinio bendradarbiavimo susitarimu nustatyti oficialūs Šalių bendradarbiavimo mokslinių ir technologinių tyrimų srityse pagrindai;

               kadangi partnerystės PRIMA kūrimo procesas prasidėjo 2012 m. Barselonoje surengus Europos Sąjungos ir Viduržemio jūros regiono šalių mokslo, technologijų ir inovacijų konferenciją, kurioje dalyviai susitarė pradėti įgyvendinti bendros atsakomybės, abipusių interesų ir bendros naudos principais grindžiamą atnaujintą partnerystę mokslinių tyrimų ir inovacijų srityje;

               kadangi Marokas aktyviai dalyvauja šiame procese ir 2014 m. rugsėjo 26 d. raštu oficialiai pareiškė įsipareigojantis finansiškai prisidėti prie partnerystės PRIMA;

               kadangi 2014 m. gruodžio mėn. keletas ES valstybių narių ir ES nepriklausančių šalių, įskaitant Maroką, pateikė Europos Komisijai pasiūlymą dėl bendrosios programos PRIMA;

               kadangi ES valstybių narių ir programos „Horizontas 2020“ asocijuotųjų šalių (partnerystėje dalyvaujančių valstybių) dalyvavimo, ypač jų finansinių įsipareigojimų ir dalyvavimo partnerystės valdymo struktūroje, sąlygos reguliuojamos Europos Parlamento ir Tarybos sprendimu (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               kadangi pagal Sprendimą (ES) 2017/1324 Marokas taps partnerystėje PRIMA dalyvaujančia valstybe, jei su Sąjunga bus sudarytas tarptautinis susitarimas dėl mokslinio ir technologinio bendradarbiavimo, kuriame išdėstomos Maroko dalyvavimo partnerystėje PRIMA sąlygos;

               kadangi Marokas pareiškė norą dalyvauti partnerystėje PRIMA tokiomis pačiomis sąlygomis kaip ES valstybės narės ir programos „Horizontas 2020“ asocijuotosios šalys, dalyvaujančios partnerystėje PRIMA;

               kadangi Maroko, kaip partnerystėje PRIMA dalyvaujančios valstybės, teisėms ir pareigoms sureguliuoti reikia tarptautinio Sąjungos ir Maroko susitarimo,

               SUSITARĖ:

               1 straipsnis

               Tikslas

               Susitarimo tikslas – nustatyti Maroko dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygas.

               2 straipsnis

               Maroko dalyvavimo partnerystėje PRIMA sąlygos

               Maroko dalyvavimo partnerystėje PRIMA sąlygos nustatytos Europos Parlamento ir Tarybos sprendime (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA). Šalys laikosi tuo sprendimu nustatytų pareigų ir imasi deramų priemonių, visų pirma, teikia visą būtiną pagalbą, siekdamos užtikrinti sprendimo 10 straipsnio 2 dalies ir 11 straipsnio 3 ir 4 dalių taikymą. Šalys tarpusavyje susitaria dėl išsamios pagalbos teikimo tvarkos, nes tokia tvarka būtina, kad Šalys pagal Susitarimą galėtų bendradarbiauti.

               3 straipsnis

               Teritorinis taikymas

               Susitarimas taikomas teritorijose, nustatytose Europos ir Viduržemio jūros šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją.

               4 straipsnis

               Pasirašymas ir laikinas taikymas

               Susitarimas laikinai taikomas nuo jo pasirašymo dienos.

               5 straipsnis

               Įsigaliojimas ir galiojimo trukmė

               1. Šalys Susitarimą patvirtina pagal savo pačių nustatytas procedūras.

               2. Susitarimas įsigalioja tą dieną, kurią Šalys diplomatiniais kanalais praneša viena kitai, kad pirmoje dalyje nurodytos procedūros užbaigtos.

               3. Susitarimas galioja, kol galioja Sprendimas (ES) 2017/1324, nebent kuri nors iš Šalių jį nutrauktų pagal 6 straipsnį.

               6 straipsnis

               Susitarimo nutraukimas

               1. Susitarimą kuri nors iš Šalių gali bet kada nutraukti, raštu apie tai pranešusi kitai Šaliai.

               Susitarimo galiojimas pasibaigia po šešių mėnesių nuo dienos, kurią raštas pasiekė adresatą.

               2. Projektai ir veikla, vykdomi nutraukiant Susitarimą, tęsiami iki pabaigos Susitarime nustatytomis sąlygomis.

               3. Dėl visų kitų Susitarimo nutraukimo pasekmių Šalys sprendžia bendru sutarimu.

               7 straipsnis

               Ginčų sprendimas

               Visi ginčai dėl Susitarimo taikymo arba aiškinimo sprendžiami pagal ginčų sprendimo procedūrą, numatytą Europos ir Viduržemio jūros šalių susitarimo, įkuriančio Europos Bendrijų bei jos valstybių narių ir Maroko Karalystės asociaciją, 86 straipsnyje.

               ****

               Susitarimas parengiamas dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų kalbomis; kiekvienas tekstas yra vienodai autentiškas.


               EUROPOS KOMISIJA
            Briuselis, 2018 09 17
            COM(2018) 642 final
            2018/0333(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete ir Centrinėje laivybos Reinu komisijoje, dėl vidaus vandenų laivybos profesinių kvalifikacijų standartų priėmimo

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas susijęs su sprendimu, kuriuo nustatoma pozicija, kurios Sąjungos vardu turi būti laikomasi 2018 m. lapkričio 8 d. Europos vidaus vandenų laivybos standartų rengimo komiteto (CESNI) posėdyje ir Centrinės laivybos Reinu komisijos (CCNR) plenarinėje sesijoje, dėl numatomo Europos vidaus vandenų laivybos profesinių kvalifikacijų standartų priėmimo.

               2.Pasiūlymo aplinkybės

               2.1.Peržiūrėta Konvencija dėl laivybos Reino upe

               Peržiūrėtoje 1868 m. spalio 17 d. Konvencijoje dėl laivybos Reino upe nustatyta Reino upės naudojimą laivybai vidaus vandenų keliais reglamentuojanti teisinė sistema ir CCNR kompetencijos sritys. Šiuo metu taikoma

                  1963 m. lapkričio 20 d. Konvencijos

               , įsigaliojusios 1967 m. balandžio 14 d., redakcija.

               Šiuo metu peržiūrėtos Konvencijos dėl laivybos Reino upe šalys yra 4 valstybės narės (Belgija, Nyderlandai, Prancūzija ir Vokietija) ir Šveicarija.

               2.2.CCNR ir CESNI

               CCNR – tarptautinė organizacija, kurios uždavinys – įgyvendinti iniciatyvas, skirtas laivybos Reinu laisvei užtikrinti ir laivybai Reinu skatinti.  Jos plenariniai posėdžiai vyksta du kartus per metus. Juose dalyvauja CCNR valstybių narių atstovai. Per plenarinius posėdžius priimami CCNR sprendimai. Per juos priimamos Centrinės komisijos rezoliucijos. Kiekviena valstybė turi po vieną balsą, o sprendimai priimami vienbalsiai. Šios rezoliucijos yra teisiškai privalomos. ES nėra CCNR narė.

               2015 m. CCNR priėmė rezoliuciją, kuria įsteigtas Europos vidaus vandenų laivybos standartų rengimo komitetas (pranc. Comité Européen pour l’Élaboration de Standards dans le Domaine de Navigation Intérieure, CESNI). Komiteto užduotis – tvirtinti įvairius techninius standartus, visų pirma susijusius su laivais, informacinėmis technologijomis ir įgula, teikti vienodą tokių standartų ir atitinkamų procedūrų aiškinimą ir svarstyti saugios laivybos, aplinkos apsaugos ar kitais su laivyba susijusiais klausimais.

               CESNI sudaro ekspertai, atstovaujantys CCNR ir ES valstybėms narėms ir turintys balsavimo teisę – kiekviena valstybė turi po vieną balsą. ES nėra CESNI narė. Tačiau ji gali be balsavimo teisės dalyvauti CESNI veikloje kartu su tarptautinėmis organizacijomis, kurių misija apima CESNI veiklos sritis.

               2.3.Numatomas CESNI ir CCNR aktas

               2018 m. lapkričio 8 d. posėdyje CESNI turi priimti vidaus vandenų laivybos profesinių kvalifikacijų standartus (toliau – numatomas aktas).

               Šie pirmieji CESNI vidaus vandenų laivybos profesinių kvalifikacijų standartai apima šiuos standartus:

               ·kompetencijos standartus (cesni(18)_30, cesni(18)_31, cesni(18)_32, cesni(18)_33, cesni(18)_34, cesni(18)_35);

               ·praktinių egzaminų standartus (cesni(18)_36, cesni(18)_37, cesni(18)_38, cesni(18)_39, cesni(18)_40);

               ·sveikatos būklės tinkamumo standartus (cesni(18)_29);

               ·treniruoklių patvirtinimo standartus (cesni(18)_41, cesni(18)_42).

               2018 m. balandžio 10 d. posėdyje CESNI vienbalsiai nusprendė pirmuosius CESNI profesinių kvalifikacijų standartus priimti per 2018 m. lapkričio 8 d. posėdį. Tikimasi, kad iki šio posėdžio 2018 m. lapkričio mėn. bus padaryta tik formalių ir nereikšmingų standartų projektų pakeitimų, įskaitant galimą dokumentų ir jų nuorodų konsolidavimą. Standartai bus paskelbti tam skirtoje interneto svetainėje (cesni.eu). (Apsaugotą) prieigą prie minėtų standartų projektų turi visos ES valstybės narės.

               Pagal 2017 m. gruodžio 12 d. Europos Parlamento ir Tarybos direktyvą (ES) 2017/2397 dėl vidaus vandenų laivybos srities profesinių kvalifikacijų pripažinimo, kuria panaikinamos Tarybos direktyvos 91/672/EEB ir 96/50/EB
                  1
               , CESNI standartai turi būti įtraukti į ES teisę.

               CESNI parengtais standartais nuo 2022 m. sausio 17 d. (galutinio Direktyvos (ES) 2017/2397 perkėlimo į nacionalinę teisę termino) bus grindžiami ir Laivybos Reinu darbuotojų nuostatai, nes 2022 m. sausio 17 d. profesinių kvalifikacijų, kurioms taikoma Direktyva (ES) 2017/2397, CCNR reguliavimo tvarka turi visiškai derėti, kad laivybos Reinu pažymėjimai būtų pripažįstami plaukiojant visais ES vidaus vandenų keliais.

               3.Pozicija, kurios turi būti laikomasi Sąjungos vardu

               Sprendimą dėl Sąjungos pozicijos nustatymo reikia priimti tam, kad priimant sprendimus dėl vidaus vandenų laivybos profesinių kvalifikacijų standartų nustatymo būtų tinkamai atsižvelgiama į ES interesus.

               CESNI ekspertai (CESNI/QP darbo grupė) profesinių kvalifikacijų standartus parengė pagal 2016–2018 m. CESNI darbo programą. Darbas pradėtas remiantis 2016 m. vasario 18 d. Komisijos pasiūlymu
                  2
                ir baigtas remiantis Direktyva (ES) 2017/2397.

               Profesinių kvalifikacijų standartų rengimui  CESNI ekspertai (CESNI/QP darbo grupė) intensyviai ruošėsi. Šiuo klausimu buvo konsultuojamasi su įvairiais viešojo ir privačiojo sektorių ekspertais. CESNI lygmeniu rengiant standartus sušaukti šie techniniai posėdžiai:

               ·CESNI ekspertų posėdžiai (2016 m. sausio 26–28 d.; 2016 m. birželio 22–24 d.; 2016 m. rugsėjo 5–9 d.; 2016 m. lapkričio 16–17 d.; 2017 m. sausio 31 d. – vasario 2 d.; 2017 m. gegužės 10–12 d.; 2017 m. birželio 12–13 d.; 2017 m. liepos 6 d.; 2017 m. rugsėjo 5–7 d.; 2017 m. rugsėjo 12–13 d.; 2017 m. lapkričio 15–16 d.; 2018 m. sausio 30 d. – vasario 1 d.);

               ·Komiteto posėdis (2018 m. balandžio 10 d.).

               Per šiuos posėdžius pasiektas ekspertų susitarimas dėl Europos vidaus vandenų laivybos profesinių kvalifikacijų standartų.

               Informacija apie CESNI darbo pažangą buvo teikiama Komisijos ekspertų grupei socialiniais vidaus vandenų laivybos klausimais per jos 2017 m. rugsėjo 7 d. ir 2018 m. vasario 1 d. posėdžius.

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               SESV 218 straipsnio 9 dalis taikoma neatsižvelgiant į tai, ar Sąjunga yra organo narė arba susitarimo šalis
                  3
               .

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  4
               .

               4.1.2.Taikymas aptariamuoju atveju

               CCNR – susitarimu, t. y. peržiūrėta Konvencija dėl laivybos Reino upe, įsteigtas organas.  CESNI – CCNR įsteigtas organas.

               Aktai, kuriuos turi priimti CESNI ir CCNR, yra teisinę galią turintys aktai. Numatomi aktai gali labai paveikti ES teisės aktų, visų pirma 2017 m. gruodžio 12 d. Europos Parlamento ir Tarybos direktyvos (ES) 2017/2397 dėl vidaus vandenų laivybos srities profesinių kvalifikacijų pripažinimo, kuria panaikinamos Tarybos direktyvos 91/672/EEB ir 96/50/EB, turinį.

               Taip yra todėl, kad Komisija iki 2020 m. sausio 17 d. turi priimti deleguotuosius aktus, nurodytus 17 straipsnio 1 ir 4 dalyse (dėl kompetencijos ir praktinių egzaminų standartų), 21 straipsnio 2 dalyje (dėl treniruoklių patvirtinimo standartų) ir 23 straipsnio 6 dalyje (dėl sveikatos būklės tinkamumo standartų).

               Direktyvos (ES) 2017/2397 40 konstatuojamojoje dalyje paaiškinama, kad vidaus vandenų laivybos profesines kvalifikacijas reglamentuojančius teisės aktus Europoje lengviau suderinti rengiant CESNI standartus.  Todėl direktyvos 32 straipsnyje teigiama, kad šiuose deleguotuosiuose aktuose turi būti daroma nuoroda į CESNI nustatytus standartus su sąlyga, kad:

               a)
                     tie standartai yra nustatyti ir atnaujinti;

               b)
                     tie standartai atitinka visus taikytinus direktyvos prieduose nustatytus reikalavimus;

               c)
                     CESNI taikomo sprendimų priėmimo proceso pakeitimai nekenkia Sąjungos interesams.

               Komisija į deleguotuosius aktus įtraukia visą tų standartų tekstą ir pateikia atitinkamą nuorodą.

               Direktyvos II priede nustatomi esminiai kompetencijos reikalavimai, o III priede – esminiai sveikatos būklės tinkamumo reikalavimai.

               Numatomais aktais susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomų aktų tikslas ir turinys yra susiję su bendra transporto politika.

               Todėl siūlomo sprendimo materialinis teisinis pagrindas yra 91 straipsnio 1 dalis.

               4.3.Išvada

               Siūlomo sprendimo teisinis pagrindas turėtų būti SESV 91 straipsnio 1 dalis kartu su 218 straipsnio 9 dalimi.

               2018/0333 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi Europos vidaus vandenų laivybos standartų rengimo komitete ir Centrinėje laivybos Reinu komisijoje, dėl vidaus vandenų laivybos profesinių kvalifikacijų standartų priėmimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 91 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)peržiūrėta Konvencija dėl laivybos Reino upe (toliau – Susitarimas) įsigaliojo 1967 m. balandžio 14 d.;

               (2)pagal Susitarimo 46 straipsnį Centrinė laivybos Reinu komisija (CCNR) gali priimti rezoliucijas, kurios yra privalomos jos nariams;

               (3)siekiant parengti įvairius vidaus vandenų laivybos techninius standartus, visų pirma susijusius su laivais, informacinėmis technologijomis ir įgula, 2015 m. birželio 3 d. CCNR įsteigtas Europos vidaus vandenų laivybos standartų rengimo komitetas (CESNI);

               (4)2018 m. lapkričio 8 d. posėdyje CESNI turi priimti vidaus vandenų laivybos profesinių kvalifikacijų standartus. Be to, per plenarinę CCNR sesiją turėtų būti priimta rezoliucija, kuria šie standartai bus įtraukti į Laivybos Reinu darbuotojų nuostatus;

               (5)tikslinga nustatyti poziciją, kurios Sąjungos vardu turi būti laikomasi CESNI ir CCNR, nes profesinių kvalifikacijų standartai turės didelį poveikį Sąjungos teisės aktų, visų pirma Europos Parlamento ir Tarybos direktyvos (ES) 2017/2397
                  5
               , turiniui ir pagal CCNR veiklą reglamentuojančias taisykles turės teisinį poveikį, kai ji šiuos standartus priims;

               (6)siekiant palengvinti judumą, užtikrinti laivybos saugą ir žmonių gyvybių ir aplinkos apsaugą, svarbu, kad įgulų nariams pagal skirtingą teisinę tvarką Europoje keliami techniniai reikalavimai būtų kuo labiau suderinti. Visų pirma valstybės narės, kurios yra ir CCNR narės, turėtų būti įgaliotos remti sprendimus, kuriais CCNR taisyklės derinamos su Sąjungoje taikomomis taisyklėmis;

               (7)CESNI rengiami profesinių kvalifikacijų standartai – būtiniausi darnieji Europos standartai, kurie reikalingi siekiant palengvinti judumą, užtikrinti laivybos saugą ir žmonių gyvybių ir aplinkos apsaugą. Šie standartai apima kompetencijos standartus, praktinių egzaminų standartus, sveikatos būklės tinkamumo standartus ir treniruoklių patvirtinimo standartus;

               (8)2022 m. sausio 18 d. įsigaliosiančios Direktyvos (ES) 2017/2397 32 straipsnyje daroma tiesioginė nuoroda į CESNI parengtus profesinių kvalifikacijų standartus. Komisija įgaliojama visą tų standartų tekstą įtraukti į deleguotuosius aktus, pateikti arba atnaujinti atitinkamas nuorodas ir nustatyti taikymo pradžios datą;

               (9)Sąjungos poziciją veikdamos kartu pareikš Sąjungos valstybės narės, kurios yra CESNI ir CCNR narės,

               PRIĖMĖ ŠĮ SPRENDIMĄ:

               1 straipsnis

               1.Pozicija, kurios 2018 m. lapkričio 8 d. Sąjungos vardu turi būti laikomasi Europos vidaus vandenų laivybos standartų rengimo komitete (CESNI), yra pritarti Europos vidaus vandenų laivybos profesinių kvalifikacijų standartų su nuorodomis (cesni(18)_29 – cesni(18)_42) priėmimui.

               2.Pozicija, kurios Sąjungos vardu turi būti laikomasi Centrinės laivybos Reinu komisijos (CCNR) plenarinėje sesijoje, kurioje sprendžiama dėl Europos vidaus vandenų laivybos profesinių kvalifikacijų standartų su nuorodomis (cesni(18)_29 – cesni(18)_42), yra pritarti visiems pasiūlymams, kuriais Laivybos Reinu darbuotojų nuostatų reikalavimai suderinami su Europos vidaus vandenų laivybos profesinių kvalifikacijų standartų reikalavimais.

               2 straipsnis

               1.1 straipsnio 1 dalyje nurodytą poziciją veikdamos kartu pareiškia Sąjungos valstybės narės, kurios yra CESNI narės.

               2.1 straipsnio 2 dalyje nurodytą poziciją veikdamos kartu pareiškia Sąjungos valstybės narės, kurios yra CCNR narės.

               3 straipsnis

               1.Dėl nereikšmingų 1 straipsnyje išdėstytų pozicijų techninių pakeitimų gali būti susitarta be papildomo Tarybos sprendimo.

               4 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        2017 m. gruodžio 12 d. Europos Parlamento ir Tarybos direktyva (ES) 2017/2397 dėl vidaus vandenų laivybos srities profesinių kvalifikacijų pripažinimo, kuria panaikinamos Tarybos direktyvos 91/672/EEB ir 96/50/EB (OL L 345, 2017 12 27, p. 53).

                     (2)

                        COM(2016) 82 final.

                     (3)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 64 punktas.

                     (4)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014: 2258, 61–64 punktai.

                     (5)

                        2017 m. gruodžio 12 d. Europos Parlamento ir Tarybos direktyva (ES) 2017/2397 dėl vidaus vandenų laivybos srities profesinių kvalifikacijų pripažinimo, kuria panaikinamos Tarybos direktyvos 91/672/EEB ir 96/50/EB (OL L 345, 2017 12 27, p. 53).